Ветрище

Ветрище е село в Североизточна България. То се намира в община Шумен, област Шумен.

Описание 
Село Ветрище е сред малките селища в Община Шумен. Отстои на 11 км от областния център. Тази близост го прави сателит, свързан не само административно, но и органически с града. Голяма част от живеещите в селото са жители на Шумен. Селото е добре благоустроено, с асфалтирани улици, водоснабдено с питейна и поливна вода, удобно за живеене. В близост до селото има гора, а чистият въздух го прави привлекателно за пълноценен отдих. През последните години са изградени много вили, което все повече придобива облик на вилна зона.

В землището на с. Ветрище се намират следи от тракийската и римската античност.
Предшественик на с. Ветрище е с. Юрук Касъм, което е било разположено на 200-300 метра югозападно от днешното село в м. Юртлука. За пръв път за него се споменава в един регистър на джелепкишаните от 1573 г., но има сериозни основания да се предполага, че като юрушко село е създадено 30-40 години по-рано. Тъй като терена на който било разположено селото бил мочурлив и ставал причина за болестни епидемии, в продължение на няколко десетилетия през XIX век то било напуснато. Част от населението се заселило на високата част на землището и приело името Сърт махле, а другата – на по-равнинната част отвъд р. Поройна, като селището приело името Насърлий. От документите след Освобождението се вижда, че за приемник на старото село се смята с. Сърт махле, тъй като попада в землищетому. През 1934 г. Сърт махле приема името Ветрище.

От Освобождението до 1956 г. селото е съставно най-напред към Община Мараш (Преславска околия), след това към към общините Дибич, Вехтово, Злокучен (дн. с. Ивански), Шуменска околия. От 1956 г. до 1959 г. е център на община със съставни села Вехтово и Радко Димитриево към Шуменсска околия. Днес е в състава на Община Шумен.

Преди десетилетия във Ветрище е имало около 100 къщи, а постоянните му жители са били между 450 и 500 души. В началото на XXI век жителите на селото наброяват около 220 души, но къщите вече са около 160.

Основен поминък на населението е земеделие и скотовъдство, за което благоприятства плодородната земя и добрите пасища. Страничен доход за голяма част от населението е Тухларската фабрика, както и пренесеното от тракийските бубарство.

Повече за миналото на с. Ветрище може да прочетете в изследването на ст.н.с. д-р Дечко Лечев „Ветрище. Исторически бележки’. Изд. „Славена“, Варна, 2006 г.

Население 
Численост на населението според преброяванията през годините:

Етнически състав

Преброяване на населението през 2011 г. 
Численост и дял на етническите групи според преброяването на населението през 2011 г.:

Религии 
Във Ветрище живеят два етноса – турци, потомци на някогашните юруци и българи заселени тук към края на 20-те години от Тракия. Затова в селото има изградени два молитвени храма – джамия през 1927 г. и черква „Св. вмч Геоги Победоносец“ през 2004 г. за източноправославните християни.

Културни и природни забележителности 
В селото има читалище „Изгрев“ основано през 1929 г.

Редовни събития 
По инициатива на читалището ежегодно се организира единствения в страната „Празник на терлика и плетивата“.

Източници 

Села в област Шумен
Населени места в община Шумен